આ ફિલ્મમાં તે નૂર નામના મૂર્તિકારનું પાત્ર ભજવી રહ્યો છે. તે પોતાના પ્રેમ એટલે કે ફિરદોશનો દીવાનો છે. કેટરીના કૈફ આ ફિલ્મમાં ફિરદોશની ભૂમિકામાં છે. બાળપણથી જ નૂર ફિરદોશનાં સપનાં જોતાે હોય છે. પ્રેમનું એક ફિતૂર તેના દિલોદિમાગ પર સવાર છે. તે એવા પ્રેમની પાછળ પડ્યો છે, જે ખૂબ નસીબદારને મળે છે અને ક્યારેક તો મળતો પણ નથી. તે પોતાના પ્રેમના ઝનૂનને પોતાની આર્ટ દ્વારા બહાર કાઢે છે.